
ДО 
ОБЩИНСКИ СЪВЕТ
С. КИРКОВО


Д О К Л А Д Н А    З А П И С К А
От Шинаси Мехмед Сюлейман – Кмет на Община Кирково


ОТНОСНО: Приемане на механизъм за разпределение на субсидии между превозвачи, изпълняващи превози по междуселищни линии от транспортните схеми и по нерентабилни автобусни линии в транспорта в планински и други райони на Община Кирково. 

УВАЖАЕМИ Г-Н ПРЕДСЕДАТЕЛ, ДАМИ И ГОСПОДА ОБЩИНСКИ СЪВЕТНИЦИ

МОТИВИ 
Причини, налагащи приемане на Механизъм за разпределение на субсидиите, предоставяни на превозвачи, с които Община Кирково има сключени договори, отговарящи на изискванията на Регламент /ЕО/ № 1370/2007г. на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и във връзка с разпоредбата на чл.57, ал.1 от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите. 
Наредбата е приета с ПМС № 163 от 29.03.2015 г. Същата е обнародвана в Държавен вестник /бр. 51 от 7.07.2015 г./. Изменяна е неколкократно, като  последните изменения и допълнения са обнародвани в Държавен вестник/бр. 1 от 02.01.2024 г., в сила от 1.02.2024 г/. С горепосочената наредба  се определят условията и редът за предоставяне на предвидените в централния бюджет средства за компенсиране и субсидиране на превозвачите, изпълняващи задължения за извършване на обществени услуги за безплатни и по намалени цени пътнически превози и за вътрешноградски и междуселищни пътнически превози в слабонаселени планински и други райони в страната. Предоставените средствата представляват компенсация за обществена услуга за извършен обществен пътнически превоз по смисъла на Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт. 
В изпълнение на чл.57, ал.1 от  горепосочената наредба и с оглед на това, че междуселищните линии, възложени от Община Кирково по сключени договори се обслужват от повече от един превозвач е необходимо да се приеме механизъм за разпределение на средствата за субсидиране на обществен транспорт на пътници по междуселищни линии от транспортните схеми на Община  Кирково.  
Цели: Да се изпълнят законовите изисквания, като превозвачите да бъдат субсидирани при осигуряване на равнопоставеност, прозрачност и публичност. 
Финансови средства, необходими за прилагането на наредбата: За прилагането на механизма не са необходими финансови и други средства от бюджета на общината. Механизмът служи за разпределение на предоставените от централния бюджет средства, когато транспортната схема се изпълнява от повече от един превозвач. Приемането на механизма не би довело до увеличаване на разходите  
Анализ за съответствие с правото на Европейския съюз: Настоящото предложение не противоречи на правото на Европейската общност. 
Общинската администрация ще осъществява контрол, гарантиращ, че предоставените средства няма да доведат до свръхкомпенсиране на превозвачите във връзка с дейността по извършване на обществен превоз на пътници. При възникване на възможност за свръхкомпенсиране средства няма да бъдат предоставяни. 
Очаквани резултати: Законосъобразно, прозрачно и равнопоставено разпределение на предоставените от централния бюджет средства за субсидиране на превозвачи, с които Община Кирково има сключени договори, отговарящи на изискванията на Регламент № 1370/2007г.. Общинската администрация ще осъществява контрол, гарантиращ, че предоставените средства няма да доведат до свръхкомпенсиране на превозвачите във връзка с дейността по извършване на обществен превоз на пътници. При възникване на възможност за свръхкомпенсиране средства няма да бъдат предоставяни. 
Анализ за съответствие с правото на Европейския съюз: Разпоредбите на Наредбата за символиката и отличията на Община Кирково са съобразени с действащото законодателство, както и с приложимото първично и вторично право на ЕС и не противоречат на релевантни императивни разпоредби. 
Предвид горното и на основание  следващите от Правилника за организацията и дейността на Общинския съвет, неговите комисии и взаимодействието му с администрацията на Община Кирково, предлагам на Общинския съвет да вземе следното 
Р Е Ш Е Н И Е:
На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация  и във връзка с разпоредбата на чл. 57 от Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС № 163 от 29.06.2015 г. Общинският съвет – Кирково  
РЕШИ: 
1. Отменя приетия с Решение  №567 / 24.08.2015 г. на Общински съвет - Кирково Механизъм за разпределяне на субсидиите за текуща дейност за вътрешноградските пътнически превози и за междуселищните пътнически превози в слабонаселените планински райони в Община Кирково.

2. Приема механизъм за разпределяне на целеви субсидии, предвидени в постановления на Министерския съвет за обществен превоз на пътници по утвърдените транспортни схеми на Община Кирково между превозвачи, с които има сключени договори, отговарящи на изискванията на Регламент № 1370/2007г., при следните показатели: 
2.1.  Подлежащ на субсидиране пробег, съответно приведен пробег на база пътнико-вместимост (П1) – показателят отчита пътнико-вместимостта на превозните средства, вписани в свидетелството за регистрация, като данните за всяко превозно средство, което участва в транспортния процес, ще се вземат от справките на превозвачите, подадени за извършване на дейността. Изчислява се съобразно действително изминатия пробег в пътнико-километри, съгласно справките за съответния отчетен период за извършените курсове, по следната формула: 
П1 =           Приведения пробег на съответния превозвач        * 100  
               Сбор от приведения пробег на всички превозвачи  
 
Приведеният пробег се изчислява по следния начин: 
Ппп = Пип * Псп, където 
Ппп е приведеният пробег на съответния превозвач  
Пип е реално изминатият пробег на съответния превозвач 
Псп е средната пътнико-вместимост на превозните средства на съответния превозвач. Средната пътнико-вместимост на превозните средства се изчислява като общият брой места (седящи и правостоящи) се дели на общия брой превозни средства, а именно: 
Средна пътнико вместимост = Общ брой места 
	 	                         Общ брой МПС 
При изчисленията полученият резултат се закръгля до втория знак след десетичната запетая. 
2.2. Реализирана загуба в резултат от изпълнението на задължението за извършване на обществена услуга (П2) – показателят отчита реализираната за отчетния период  загуба на един километър пробег в лева на километър. Представя се от операторите, съгласно Справката за финансовите резултати от извършените междуселищни превози през съответния отчетен период. Показателят се изчислява по следната формула: 
П2 =          ЗКП на съответния превозвач       *100 ,      където                           
             Сумата от ЗКП на всички превозвачи 
ЗКП е загуба на километър пробег на съответния превозвач. 
Тя се изчислява по следния начин: 
ЗКП =           Загуба        * 100               
               Изминат пробег 
При изчисленията полученият резултат се закръгля до втория знак след десетичната запетая. 
2.3. Равнище на превозната цена (П3) -  показателят, отчита тарифната ставка на база пътникокилометър. Представя се от операторите, съгласно Справката за финансовите резултати от извършените междуселищни превози през съответния отчетен период. Показателят се изчислява по следния начин: 
П3 = Кп/км / ∑ Кп/км *100,  където: 
Кп/км – коефициент пътникокилометър на съответния превозвач 
∑ Кп/км – сумата от коефициентите за пътникокилометър на всички превозвачи 
	 
Пп/км 
	До  
1,00 лв/км (вкл.) 
	До  1,50 лв/км 
(вкл.) 
	До 
2,00  лв/км 
(вкл.) 
	До 
2,50 лв/км 
(вкл.) 
	До  
3,00 лв/км 
(вкл.) 
	Над  
3,00 лв/км 

	Кп/км 
	2,00 
	1,80 
	1,60 
	1,40 
	1,20 
	1,00 


 
При изчисленията полученият резултат се закръгля до втория знак след десетичната запетая. 
2.4. Експлоатационни условия (П4) – отчита реално изпълнените курсове по съответната линия. Показателят се изчислява по следния начин: 
П4 = ∑рик     *100 
         ∑срик 
∑рик е сборът от реално изпълнените курсове по всички линии на съответния превозвач  
∑срик е сборът от реално изпълнените курсове по всички линии на всички превозвачи  
Курс е  пробегът на автобуса в едната посока по маршрута на линията от началната до крайната спирка. 
При изчисленията полученият резултат се закръгля до втория знак след десетичната запетая. 
2.5. Екологично въздействие върху околната среда (П5) – отчита екологичното съответствие на двигателите на използваните превозни средства, вписано в свидетелството за регистрация, като данните за всяко превозно средство, което участва в транспортния процес, ще се вземат от справките на превозвачите, подадени за извършване на дейността.  Изчислява се съобразно броя на превозните средства на съответния оператор, умножен по съответния коефициент за екологичност.  
Показателят се изчислява по следната формула: 
П3 = КЕК1*n + КЕК2*n + КЕК3*n + КЕК4*n + КЕК5*n + ….КЕКn*n , където:  
КЕК е коефициент за екологосъобразността на двигателя 
КЕК1 – за двигател с ЕВРО 2 – 0,50 т. 
КЕК2 – за двигател с ЕВРО 3 – 1,00 т. 
КЕК3 – за двигател с ЕВРО 4 – 1,50 т. 
КЕК4 – за двигател с ЕВРО 5 – 2,00 т. 
КЕК5 – за двигател с ЕВРО 6 – 3,00 т. 
За всяка следваща категория ЕВРО се прибавя 1 т. (EВРО 7- 4,00 т. и т.н.)  
За превозни средства, които са с ЕВРО 1 или без сертификат за екологичност, не се полагат точки. n – брой превозни средства на съответния оператор, в чиито свидетелства за регистрация има отразена еврокатегория. 
При изчисленията полученият резултат се закръгля до втория знак след десетичната запетая. 
3. Разпределение на субсидията – Субсидията се разпределя на база получените коефициенти за всеки от превозвачите, както следва: 
3.1. За всеки един от превозвачите се сумират показателите: 
Превозвач = П1 + П2 + П3  
3.2.Сумират се показателите на всички превозвачи: 
∑ П = Превозвач 1 + Превозвач 2 + …. Превозвач n  
3.2. Изчислява се Коефициент (процентния дял) на всеки от превозвачите:  
К% = Превозвач  * 100 
                   ∑ П 
При изчисленията полученит резултат се закръгля до втория знак след десетичната запетая. 
4. Субсидии за пътнически превози се предоставят на превозвачите до размер, който не превишава сумата, съответстваща на нетния финансов ефект. 
5. Когато превозвачите дължат суми за неустойки или обезщетения по сключените с общината договори за обществен превоз на пътници, дължимите суми се превеждат в съответствие с предвиденото в договорите. 
6. Община Кирково предоставя субсидии на превозвачите, които обслужват автобусни линии, фигуриращи в ежегодно утвърдените от Министъра на транспорта и съобщенията и съгласувани с Министъра на МРРБ списък на междуселищните автобусни линии в слабонаселени места в планински и други райони.
7. Община Кирково се задължава ежегодно до 20 октомври на текущата година, да изпрати в МТС предложение за включване за субсидиране на линии он общинската, областната и републиканската транспортни схеми, които обслужват селища с население до 500 души, в съответствие със списъкъ на населените места.
8. Общински съвет Кирково възлага на Кмета на община Кирково изпълнението и контрола на настоящият механизъм. 
9.  Настоящото решение подлежи на оспорване чрез Общински съвет – Кирково в 14 дневен срок от неговото съобщаване пред Административен съд – Кърджали  . 
10.  Настоящия механизъм влиза в сила , в деня на влизане в сила на настоящето решение.



ВНОСИТЕЛ:…………….
ШИНАСИ СЮЛЕЙМАН

